Khofifah Indar Parawansa

Khofifah Indar Parawansa (lahèr 19 Mei 1965) panèka politikus Indonesia sè ajabat mènangka Gubernur Jhâbâ Tèmor sejjhâk 20 Fèbruwari 2025 ghâbây periode jabadhân 2025–2030. Sabelluna, salèrana toman ajabat dhâddhi Gubernur Jhâbâ Tèmor jhughân periode 2019–2024. Khofifah dhâddhi bâbinè' partama sè negghu' jabadhân ghânèka. Salaènna, Khofifah toman ajabat dhâddhi Menteri Sosial Indonesia ka-27 dâri tangghâl 27 Oktober 2014 kantos 17 Januwari 2018.

 Karir 
Sabelluna dhâddhi menteri, Khofifah toman dhâddhi DPR RI mènangka Pimpinan Fraksi Partai Parsèttongan Pamaddheghân DPR RI (1992–1997), Pimpinan Komisi VIII DPR RI (1995–1997), Angghuta Komisi II DPR RI (1997–1998), bekkèl Katua DPR RI (1999), Sèkretaris Fraksi Partai Kabangkidhân Bhângsa MPR RI (1999). È taon 1999 kantos 2001, Khofifah èyangka' GusDur mènangka Menteri Naghârâ Pamberdâjâ'ân Babinè' è Kabinèt Parsèttongan Nasional, sè adhâddhiyaghi èpon mènangka menteri palèng ngodâ è kabinèt kasebbhut tor arangkep dhâddhi Kapala Bhâdhân Koordinasi Kalowarghâ Arancana Nasional. Taon 2004, Khofifah dhâddhi DPR RI mènangka Katua Komisi VII DPR RI (2004–2006), Katua Fraksi Kabangkidhân Bhângsa MPR RI (2004–2006), bân Angghuta Komisi VII DPR RI (2006).

Khofifah toman noro' pèlèyan umum Gubernur Jhâbâ Tèmor 2008 sè apasangngan sareng Mudjiono, Taon 2013 apasangngan sareng Herman Sumawiredja. Tapè ros-terrosan kala dâri Soekarwo-Saifullah Yusuf.

Tangghâl 27 Oktober 2014, Khofifah èpèlè sareng Prèsidèn Joko Widodo ghâbây dhâddhi Menteri Sosial ḍâlem Kabinèt Karjâ."Profil Menteri Sosial Khofifah Indar Parawansa". Tribunnews.com. 2025-06-02. Èaksès tangghâl  2025-06-02. Tangghâl 17 Januwari 2018, Khofifah nyorot dâri jabadhânna ghâbây noro' pèlèyan Gubernur Jhâbâ Tèmor 2018 bân èghèntè'è sareng Idrus Marham.

Taon 2018, Khofifah noro' pèlèyan Gubernur Jhâbâ Tèmor sareng Emil Elestianto Dardak (Emil Dardak), Bhupati Trenggalèk. Pasangngan Khofifah-Emil èsokong sareng Partai Dèmokrat, Partai Golkar, PAN, PPP, Partai NasDem, bân Partai Hanura. Khofifah-Emil mennang pèlèyan Gubernur Jhâbâ Tèmor 2018 kalabân bânnya'na sowara 10.465.218 otabâ 53,55% dâri bitongan sakabbhina sowara, pasangngan Saifullah Yusuf-Puti Guntur Soekarno kala.Media, Kompas Cyber (2018-07-25). "KPU Jatim Tetapkan Khofifah-Emil sebagai Gubernur dan Wagub Terpilih". KOMPAS.com. Èaksès tangghâl  2025-06-02. È pèlèyan umum Gubernur Jhâbâ Tèmor 2024, Khofifah sareng Emil Dardak apasangngan polè ghâbây nyalon periode 2025–2030, èsokong 14 partai politik bân mennang kalabân 12.192.165 sowara otabâ 58,81% dâri sadhâjâna bitongan sowara. 

Ḍâlem organisasi Nahdlatul Ulama, Khofifah ajabat dhâddhi Katua Umum Dèwan Pembina PP Muslimat NU 2025–2030 bân Katua Umum Muslimat NU saabiddhâ 4 periode.Redaksi (2016-11-24). "Khofifah Kembali Pimpin Muslimat NU". SantriNews. Èaksès tangghâl 2025-06-02.

 Pendidikan 
Khofifah asakola è SD Taquma (1972–1978), SMP Khadijah Sorbhâjâ (1978–1981), SMA Khadijah Sorbhâjâ (1981–1984), Strata I Fakultas èlmo Sosial bân èlmo Politik, Universitas Airlangga, Sorbhâjâ (1984–1991), Strata I Sakola Tèngghi èlmo Da'wah, Sorbhâjâ (1984–1989), bân Strata II Fakultas èlmo Sosial bân èlmo Politik, Universitas Indonesia, Jakarta (1993–1997). Taon 2023, Khofifah ollè gellar kahormadhân Doktor Honoris Causa (H.C.) dâri Universitas Airlangga, Sorbhâjâ.NEWS, UNAIR (2023-10-15). "UNAIR Anugerahi Khofifah Gelar Doktor Honoris Causa". Universitas Airlangga Official Website. Èaksès tangghâl 2024-06-06.

 Sombher-sombher